湯馬士柏迪誓保最後機會:我想留喺阿仙奴!
2024年04月05日 18:01
東網電視
更多新聞短片
湯馬士柏迪今季長期養傷。(Getty Images)
加納中場湯馬士柏迪4年前加盟阿仙奴後,一直係球隊靈魂人物,可惜經常受傷令佢難以被依賴,今季佢再次長期養傷,喺隊中地位已大不如前,盛傳夏天將被拋售。湯馬士柏迪日前受訪,表明心迹話想續約長留阿仙奴,未來1個半月衝刺將係佢自救嘅最後機會。
湯馬士柏迪上仗對盧頓正選上陣,係佢相隔半年後首次喺擔正,隨住佐真奴、迪格蘭賴斯加盟,湯馬士柏迪重要性大減,不過佢就堅決留效:「我一直都想留低,阿仙奴係我選擇嘅球隊,每次落場我定3好開心,我知道外面有好多傳聞,但我好希望一直留隊。今季仲未完,我嘅目標係盡快回復最高水準,每場比賽都可以候命。」
30歲嘅湯馬士柏迪同阿仙奴合約明年夏天屆滿,據報領隊阿迪達希望再簽一名頂級防守中場,目標包括皇家蘇斯達嘅蘇比文迪、阿士東維拉嘅杜格拉斯雷斯同愛華頓嘅阿馬度奧拿拿,湯馬士柏迪將會被兜售套現。